《题朱文仪松轩清赏卷》
明代·陶宗仪

五鬣离离翠作行，四檐奕奕住中央。签裁象齿尊经史，帖护芸晖宝晋唐。

点易研朱朝滴露，题诗握管昼焚香。开庭亦有风来处，不及君家意味长。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。